Publication: Magyar Közlöny
Issue: MK-1999-28 (Year: 1999, Number: 28)
Era: 1990-2004
Section: 
Paragraph Index: 483

a) Az Ügynökség költségvetése a Szervezet költségvetésének részét képezi, és az Ügynökség kiadásait a Költségvetés II. részében engedélyezett előirányzatokkal kell összehasonlítani, amelyek magukban foglalják a megfelelő költségvetési becsléseket és előirányzatokat az Ügynökség működésével kapcsolatos valamennyi szükséges kiadásra. Az ilyen kiadások finanszírozásában az egyes Résztvevő Országok részesedését a Kormányzó Tanács határozza meg. Az Ügynökség által a 11. Cikkben hivatkozott tevékenységekkel kapcsolatban viselt speciális kiadásokat olyan arányban kell megosztani a Résztvevő Országok között, ahogy erről ezen országok egyhangúlag megállapodnak. A Kormányzó Tanács kijelöli az Ügynökség egy szervét azzal, hogy konzultáljon a Kormányzó Tanáccsal az Ügynökség pénzügyi igazgatásának kérdéseiben, évente közölje véleményét, és terjesszen egyéb költségvetési javaslatokat a Kormányzó Tanács elé.

Source: https://magyarkozlony.hu/hivatalos-lapok/b71fe70cbda18532b2da819cf4ce9fa1f9015ad5/dokumentumok/9132893c3eaab5a84a394122451d6baf247acb40/letoltes